Milan Tepić

**Milan Tepić**  (Komlenac, 26. januar 1957 — Bedenik, 29. septembar 1991) bio je major Jugoslovenske narodne armije. Tokom Rata u Hrvatskoj, Tepić je bio komandant skladišta oružjem u selu Bedeniku kraj Bjelovara te je, prije dolaska hrvatskih snaga, ubio sebe i još 11 hrvatskih oficira kada je namjerno uzrokovao eksploziju u skladištu, odbivši se predati.

## Tragedija u Bedeniku
Jula meseca 1991. major Tepić se našao u centralnom skladištu borbenih sredstava u selu Bedeniku u blizini Bjelovara. Pripadnici Zbora narodne garde su pripadnike Jugoslovenske narodne armije, koji su se nalazili na odsluženju vojnog roka u vojarni „Božidar Adžija“ u Bjelovaru, držali u okruženju. U vojarni se nalazila 265. motorizovana brigada JNA i novopridošli regruti. Komanda 5. vojne oblasti JNA u Zagrebu je poslala Posmatračku misiju tadašnje „Europske zajednice“ kojoj pripadnici *Zbora narodne garde* nisu dozvolili pristup u vojarnu.

Prebeg iz JNA potpukovnik Josip Tomšić, koji je u međuvremenu postao časnik obrane Bjelovara, pripremio je napad na vojarnu u kojoj su se nalazili preostali vojnici, časnici i njihovi članovi obitelji koji nisu prebjegli na drugu stranu. Vojarna u kojoj danima nije bilo vode i struje je napadnuta  sa 2.000 vojnika. Pošto komanda JNA nije poslala pomoć, časnik brigade pukovnik Rajko Kovačević je naredio predaju i odlaganje oružja.

Tepić koji je zapovijedao izoliranim skladištem oružja se odbio predati i pokušao organizuje obranu od pripadnika Zbora narodne garde koje su opkolile objekat. Dvadeset i devetog septembra 1991. ne želeći da prepusti neprijatelju oružje, major Milan Tepić digao je u vazduh vojni magazin i sebe. Ovo delo su mnogi u svetu uporedili sa sličnim potezom resavskog vojvode Stevana Sinđelića.

Prema zvaničnim podacima u eksploziji je pored njega poginulo i 11 pripadnika Zbora narodne garde dok je većina njegovih vojnika preživjela pošto im je naredio da se povuku od glavnog objekta na bezbjednu razdaljinu. Ovo naređenje majora Tepića nije poslušao vojnik na odsluženju vojnog roka, Stojadin Mirković, koji je iz oklopnog transportera dejstvovao po neprijatelju sve dok nije bio pogođen protivoklopnim projektilom.

Zbog tragedije koju je prouzrokovao, u Hrvatskoj je njegov ugled još uvijek osporavan budući da je bio izravno odgovoran za smrt 11 osoba, tako da se smatra ratnim zločincem koji je umalo razorio cijeli grad Bjelovar.

## Narodni heroj Jugoslavije

Predsedništvo SFRJ, kojim je predsedavao potpredsednik Branko Kostić, 19. novembra 1991. godine je majora Milana Tepića „*za izvanredan podvig u borbi protiv neprijatelja prilikom njihovog napada na kasarnu JNA u Bjelovaru*“ posthumno odlikovalo Ordenom narodnog heroja Jugoslavije i proglasilo narodnim herojem Jugoslavije.

Njegovo ime nosi ulica u Beogradu (opština Savski venac), Banjoj Luci, Istočnom Sarajevu, Nišu, Bačkoj Palanci, Beški, Inđiji, Kuli, Leskovcu, Novom Sadu (tri ulice), Odžacima, Pirotu, Smederevu, Somboru, Sremskoj Mitrovici, Temerinu, Velikoj Plani, Vršcu, Zrenjaninu, Tesliću, Gradišci i u više drugih srpskih gradova.

U njegovu čast, Republika Srpska je ustanovila orden „za posebne zasluge u ratu“.

## Kontroverze

Budući da je digao u vazduh deo vojnog magacina i da je u eksploziji poginulo mnogo ljudi, u Hrvatskoj se smatra ratnim zločincem i kriminalcem koji je umalo razorio cijeli grad Bjelovar.

## Povezano
* Vladimir Trifunović

## Izvori